Un atac cu drone ucrainene a avariat infrastructura energetică și a provocat întreruperi de energie electrică în regiunea Oriol, în centrul Rusiei, a declarat guvernatorul regional Andrei Klicikov, potrivit Rador Radio România.
Scriind pe aplicația de mesagerie Telegram, Andrei Klicikov a declarat că pagubele au fost provocate în momentul în care unitățile de apărare aeriană au interceptat dronele deasupra districtelor Glazunovski și Sverdlovski.
El nu a făcut nicio mențiune cu privire la victime. Anterior, s-a relatat în mod eronat că atacul cu drone ucrainene ar fi fost lansat asupra unei localităţi din regiunea rusă Kurks din apropierea graniţei cu Ucraina.
Ucrainenii au lovit și în regiunea Kursk din sudul Rusiei
Potrivit ultimelor informaţii, un atac cu drone ucrainene a provocat întreruperea alimentării cu energie electrică într-o localitate din regiunea Kursk din Rusia, aflată în apropiere de graniţa cu Ucraina. Anunţul a fost făcut de guvernatorul regiunii Kursk, Roman Starovoit.